### Resume

Ifølge [adresse] økonomiske styringsprincipper skal der udarbejdes en budgetopfølgning for 3. kvartal med en vurdering af det forventede regnskabsresultat.

Denne kvartalsopfølgning følger op på det forventede regnskabsresultat for 2023 på drift, anlæg, finansiering og flytninger mellem udvalg.

Samlet set forventes der overholdelse af udvalgenes drifts- og anlægsbudgetter i 2023. Men den samlede serviceramme for 2023 forventes ikke overholdt. Dette er dels på grund af, at der ikke er rammeoverholdelse på Seniorudvalget og dels på grund af, at de øvrige udvalg nedsparer af de overførte midler. På nuværende tidspunkt forventes en overskridelse på ca. 113 mio. kr. Dermed kan Vejle Kommune blive underlagt en individuel sanktion, hvis kommunerne på landsplan samlet set ikke overholder servicerammen.

### Sagsfremstilling

Drift:

I nedenstående tabel 1 "Overblik drift" fremgår udvalgenes forventede regnskabstal for 2023 opdelt på serviceudgifter, overførselsudgifter og det brugerfinansierede område. Tallene er yderligere specificeret i bilag 1 "Samlet overblik - 3. kvartalsopfølgning 2023" og bilag 2 "Bevillingsændringer - 3. kvartalsopfølgning 2023".

Tabel 1 - Overblik drift:

![](data:image/png;base64...)

Serviceudgifter:

Det korrigerede budget for serviceudgifter udgør pr. ultimo september 5.754,3 mio. kr. og regnskabet for 2023 forventes at blive 5.641,5 mio. kr. Der forventes et samlet mindreforbrug på 112,8 mio. kr. Heraf forventes overført et mindreforbrug på 123,4 mio. kr. til 2024, mens et merforbrug på 10,6 mio. kr. forventes at tilgå kassen i forbindelse med regnskabsafslutning.

På Økonomiudvalgets område forventes et samlet mindreforbrug på 117,9 mio. kr., hvoraf der forventes overført et mindreforbrug på 89,5 mio. kr. til 2024. De resterende 28,4 mio. kr. forventes at tilgå kassen. Mindreforbruget der overføres til 2024 vedrører blandt andet overførslen af 18,3 mio. kr. som er kompensation fra staten til udgifter i forbindelse med [adresse], og 47 mio. kr. er udisponerede puljemidler, som kan anvendes til at dække et eventuelt merforbrug i 2023 på velfærdsområderne (VU/SU/BFU). Disse beløb udmøntes i forbindelse med overførelsessagen for 2023, når det endelige beløb forlægger. Derudover vedrører overførslen projektmidler, budget øremærket til monopolbrud samt mindreforbrug ved forvaltningerne indenfor pengeposen. Mens mindreforbruget der ikke overføres vedrører lønpuljer, tjenestemandspension, og projekter som først gennemføres i 2024/2025, samt mindreforbrug på centrale puljer. Dog udgør 4,6 mio. kr. af mindreforbruget arbejdsskadeforsikring, som forventes at skulle hensættes.

I forbindelse med den samlede overførselssag [adresse] forventes det, at der ekstraordinært vil blive søgt om overførsel af Økonomiudvalgets uforbrugte midler i 2023 til dækning af en merudgift på 15,5 mio. kr. vedr. rengøringsområdet i 2024. Dette er udover ovenstående overførsler.

På Teknisk Udvalgs område forventes et samlet mindreforbrug på 2,2 mio. kr., hvoraf der forventes overført et mindreforbrug på 2,1 mio. kr., og et mindreforbug på 0,1 mio. kr. forventes at tilgå kassen. Overførslen af mindreforbruget omhandler innovationspuljen og innovationsprojeker.

På Klima, Natur- og Miljøudvalgets område forventes et samlet mindreforbrug på 12,2 mio. kr., som forventes overført til 2024. Mindreforbruget skyldes primært den grønne pulje, fjernvarmeudrulning og færre rotteanmeldelser.

På Børne- og Familieudvalgets område forventes et samlet mindreforbrug på 0,1 mio. kr., som forventes overført til 2024. Bag det forventede resultat ligger et merforbrug på familieområdet på 33,9 mio. kr., som opvejes at er mindreforbrug på dagtilbuds- (22,1 mio. kr.) og skoleområdet (5,3 mio. kr.), samt fællesområdet (6,6 mio. kr.).

På [adresse] område forventes et samlet merforbrug på 45 mio. kr. Heraf vedrører 36 mio. kr. dog overførsel af merforbrug indenfor pengeposen fra 2022. I budgetforliget for 2024 er det besluttet af den oparbejdede gæld fra 2022 finansieres som en del af budgetforliget og derfor tilføres Seniorudvalget budget (tillægsbevilling) i 2023 svarende til den oparbejdede og overførte gæld på 36 mio. kr. Således forventes der i 2023 et samlet merforbrug på 9 mio. kr., som forventes overført til 2024. Mindreforbruget bunder i et merforbrug indenfor pengeposen på forventeligt 33,6 mio. kr. og et mindreforbrug udenfor pengeposen på 24,6. Mindreforbruget skyldes en kontinuerlig stigende efterspørgsel efter særligt sygeplejeindsatser, hvor der sker en gradvis opgaveforskydning fra region til kommuner. Det gør sig gældende både i forhold til borgere i eget og for borgere, der bor på plejecenter. Samtidig ses der en stigning i udgiften til borgere, der vælger at bo på plejehjem i andre kommuner eller på friplejehjem. Budgetopfølgningen er baseret på gennemgang med de enkelte ledere, og deres vurdering af deres forventede forbrug for resten af 2023. Kvartalsopfølgningen er udarbejdet på baggrund af forbruget pr. 31. august, og ledernes viden om evt. fratrædelser, deres tiltag for optimering og forventet vikardækning. I budgetopfølgningen er der ikke taget højde for evt. demografiudvikling resten af 2023, i forhold til borgere i eget hjem med behov for hjælp og på det mellemkommunale område. Samtidig viser den igangværende budgetopfølgning pr. 30 september en yderlig stigning på plejecenterområdet med ca. 3-4 mio. kr. Derfor er det Velfærdsforvaltningens vurdering, ved 3. kvartalsopfølgningen, at den forventede ubalance, inden for pengeposen vil ligge mellem 30-40 mio. kr.

På Sundheds- og [adresse] område forventes et samlet mindreforbrug på 7,9 mio. kr., hvoraf der forventes overført 1,6 mio. kr. til 2024, og de resterede 6,3 mio. kr. forventes at tilgå kassen. Mindreforbruget der overføres til 2024 er placeret primært indenfor pengeposerne og skyldes midler fra "kvalitetspakker" der endnu ikke er udmøntet. Mindreforbruget der ikke overføres er placeret udenfor pengeposerne og skyldes primært mindreforbrug på aktivitetsbestemt medfinansiering og specialiseret rehabilitering.

På [adresse] område forventes et samlet merforbrug på 6,4 mio. kr. Heraf vedrører 12,4 mio. kr. dog overførsel af merforbrug fra 2022. I budgetforliget for 2024 er det besluttet af den oparbejdede gæld fra 2022 finansieres som en del af budgetforliget og derfor tilføres Voksenudvalget budget (tillægsbevilling) i 2023 svarende til den oparbejdede og overførte gæld på 12,4 mio. kr. Således forventes der i 2023 et samlet mindreforbrug på 6 mio. kr. som forventes overført til 2024. Mindreforbruget dækker over både mer- og mindreforbrug: mindreforbrug i forhold til Handicapområdet (8,9 mio. kr.), øvrige områder (6,8 mio. kr.) og indtægter (merindtægter på 5,5 mio. kr.) samt deleffekt af besparelse (1,4 mio. kr.). Mens merforbruget er i forhold til Social- og Psykiatriområdet (5,3 mio. kr.), Myndighed (11,3 mio. kr.).

På Arbejdsmarkedsudvalgets område forventes et samlet mindreforbrug på 4,6 mio. kr., hvoraf der forventes overført 2,1 mio. kr. til 2024 og de resterende 2,5 mio. kr. forventes at tilgå kassen. Mindreforbruget der overføres til 2024 skyldes mindreforbrug på forberedende grunduddannelse, mens mindreforbruget der tilgår kassen skyldes mindreforbrug angående beboelse i forhold til udlændinge og flygtninge.

På Kultur- og Idrætsudvalgets område forventes et samlet mindreforbrug på 16,7 mio. kr., som forventes overført til 2024. Mindreforbruget kan primært henføres til diverse puljer og projekter uden for pengeposen (12,1 mio. kr.). Derudover er er der også et mindreforbrug på 4,6 mio. kr. indenfor pengeposen. Dette dækker primært over mindreforbrug ved Musikteateret (3 mio. kr.), Bibliotekerne (1,4 mio. kr.) og Staben (1,2 mio. kr.), og et merforbrug på museerne (2 mio. kr.).

På Udvalget for Lokalsamfund og Nærdemokratis område forventes et samlet mindreforbrug på 2,5 mio. kr, som forventes overført til 2024. Mindreforbruget der overføres til 2024 skyldes en forventning om at ikke alle borgerdrevne udviklingsprojekter færdiggøres i 2023.

På Beredskabskommissionens område forventes samlet budgetoverholdelse.

Det brugerfinansierede område:

Det samlede korrigerede netto indtægtsbudget for det brugerfinansierede område er på 0,5 mio. kr., og regnskabet for 2023 forventes at blive 12,8 mio. kr. Der forventes dermed et mindreforbrug, som ikke overføres på 12,3 mio. kr.

På Klima-, Natur- og Miljøudvalgets område forventes et mindreforbrug på 12,3 mio. kr., som ikke overføres. Mindreforbruget er at finde på Ressourcer og Genbrug, hvor den primære grund til mindreforbrug er mindreforbrug angående håndtering og behandling af affald (10,2 mio. kr.), da en mindre mængde affald modtages og håndteres.

Overførselsudgifter:

Det korrigerede budget for overførselsudgifter udgør pr. ultimo september 1.885,7 mio. kr., og regnskabet for 2023 forventes at blive 1.881,3 mio. kr. Der forventes dermed et samlet mindreforbrug på 4,4 mio. kr., hvoraf der forventes et mindreforbrug på 6,9 mio. kr. overført til 2024, og der forventes et merforbrug på 2,5 mio. kr. som forventes at tilgå kassen i forbindelse med regnskabsafslutning.

På Økonomiudvalgets område forventes budgetoverholdelse.

På Børne- og Familieudvalgets område forventes et samlet merforbrug på 119.000 kr., hvoraf der forventes overført et mindreforbrug på 6,9 mio. kr. til 2023. Samtidig forventes et merforbrug som ikke overføres på 6,8 mio. kr. Mindreforbruget på 6,9 mio. kr. der forventes overført til 2024, vedrører Sprogcenteret, og skyldes forskydninger mellem indtægter og udgifter mellem årene. Merforbruget på 6,8 mio. kr. der ikke overføres, skyldes primært merudgifter til tabt arbejdsfortjeneste.

På [adresse] område forventes et mindreforbrug på 1,8 mio. kr., som ikke overføres. Mindreforbruget vedrører et mindreforbrug på servicelovens §100.

På Arbejdsmarkedsudvalgets område forventes et samlet mindreforbrug på 2,4 mio. kr. Det er udviklingen på ydelsesområderne, som fører til den forventet overskridelse af budgettet i 2023. Merforbruget på ydelsesområderne, især kontanthjælpsområdet, opvejes dog af mindreforbruget på andre områder, især integration samt beskæftigelsesindsatsen.

Anlæg:

I nedenstående tabel 1 "Overblik anlæg" fremgår udvalgenes forventede regnskabstal for 2023 opdelt på det skatte-, bruger- og lånefinansierede område. Tallene er yderligere specificeret i bilag 3 "Tillægsbevillinger til anlægsområdet - 3. kvartalsopfølgning 2023" og bilag 2 "Bevillingsændringer - 3. kvartalsopfølgning 2023".

Tabel 2 - Overblik anlæg:

![](data:image/png;base64...)

Det samlede korrigerede anlægsbudget udgør samlet set netto 849,2 mio. kr. på tværs af det skatte-, bruger- og lånefinansierede område. Det samlede forbrug forventes at blive netto 596,7 mio. kr. i 2023. Der forventes et samlet mindreforbrug på 252,5 mio. kr., hvoraf der forventes overført et mindreforbrug på 238,5 mio. kr. til 2024, mens et merforbrug på 14 mio. kr. forventes at tilgå kassen i forbindelse med regnskabsafslutning.

Det er især Økonomiudvalget (68,7 mio. kr.), Teknisk Udvalg (60 mio. kr.), Børne- og Familieudvalget (39,3 mio. kr.) samt Kultur- og Idrætsudvalget (45,6 mio. kr.), som forventer overførsler til 2023.

På Økonomiudvalget forventes overførsler køb af [adresse] Vejle Falck, Anesminde - Færdiggørelse af monumentområdet i Jelling, Nordholmen, Ny Majken Svendsen - Broforbindelse Parkeringsplads DGI, Forbindelse Bredstenvej, [adresse] samt færdiggørelse af vejareal ved Posthusgrunden, Derudover forventes et merforbrug på 5,5 mio. kr. som ikke overføres, som primært skyldes inflationspuljen, der ikke forventes brugt fuldt ud.

På Teknisk Udvalg forventes blandt andet overførsler vedrørende byggemodninger, etape 1 af forbindelsesvej vest om Tammy Lauridsen, diverse vej- og stiprojekter, projekter i [adresse] og betonelementbyggeri på 4 skoler.

På Børne- og Familieudvalget vedrører overførslen primært fremrykning af anlægsmidler fra 2024 til 2023, som blev overført i marts 2023. Midlerne skal prioriteres, og projekterne skal i licitation, hvilket betyder at en del af pengene ikke når at få afløb i 2023. Derudover forventes overførsel af mindreforbrug angående skole vedligeholdelsespulje, [adresse], Hældagsskolen og daginstitution i midtbyen.

På Kultur- og Idrætsudvalget vedrører overførslen [adresse], badmintonhallen og ny hal til [adresse], som først er færdige i 2024.

En række udvalg søger ved 3. kvartals budgetopfølgning om ændring af rådighedsbeløb inden for udvalgenes egne anlægsbudgetter, hvilke fremgår at vedlagte bilag 3 "Tillægsbevillinger til anlægsområdet - 3. kvartalsopfølgning 2023".

Endvidere har en række udvalg ændringer til anlægsbevillingerne, hvilket er specificeret i bilag 4 "Ændring af anlægsbevillinger - 3. kvartalsopfølgning 2023".

Finansiering:

På finansieringssiden er der kommet indtægter fra [adresse] svarende til 9,5 mio. kr. Denne fremgår af bilag 2 "Bevillingsændringer - Halvårsregnskab 2023".

Status på velfærdsområdet 2023:

Claus Nørgaard (Senior, Voksen og Børn/Familie) er i Vejle Kommune, ligesom resten af landet under pres - flere borgere, tungere borgere og en budgetmæssig ramme, der ikke nødvendigvis stiger tilsvarende. Det betyder, at områdernes ramme udfyldes mere og mere, og reserverne på områderne tømmes mere for hvert år. Nedenfor gennemgås forventningerne til resultatet i 2023 på de tre velfærdsområder:

Børne- og Familieudvalget

Forventning om et mindreforbrug på 0,1 mio. kr. samlet for udvalgsområdet. Resultatet dækker over et mindreforbrug på dagtilbud, skole og fællesområdet (34 mio. kr.) samt et merforbrug på familieområdet (33,9 mio. kr.).

En del af merforbruget på familieområdet kan dækkes via mindreforbrug på de øvrige områder, men da en del af mindreforbruget ligger ved skoler og institutioner og ikke kan flyttes, vil være en rest på 17,7 mio. kr. på familieområdet, som ikke kan finansieres af andre områder. Dermed forventes der at blive etableret en gæld på 17,7 mio. kr. i 2023. Siden forventningerne i halvårsregnskabet er der tale om en forværring af resultatet (gælden) med 1,5 mio. kr.

Voksenudvalget

Som en del af 3. kvartalsopfølgningen får Voksenudvalget finansieret den overførte gæld indenfor pengeposen fra 2022 på 12,4 mio. kr. Det betyder, at forventningerne til resultatet for 2023 er isoleret til 2023-forbrug og -budget. Der forventes i 2023 et samlet mindreforbrug på 6 mio. kr. Siden forventningerne i halvårsregnskabet er der tale om en forbedring af resultatet med 7,2 mio. kr. Men efter finansieringen af gælden fra 2022 er udvalget således samlet i balance. Dog er resultatet dækkende over både mer- og mindreforbrug: mindreforbrug i forhold til Handicapområdet (8,9 mio. kr.), øvrige områder (6,8 mio. kr.) og indtægter (merindtægter på 5,5 mio. kr.) samt deleffekt af besparelse (1,4 mio. kr.). Mens merforbruget er i forhold til Social- og Psykiatriområdet (5,3 mio. kr.), Myndighed (11,3 mio. kr.). Der forventes således ubalancer inden for Udvalgets ramme, som betyder, at der på Myndigheds og Social- og Psykiatriområdet en gæld på 16,6 mio. kr.

Seniorudvalget

Som en del af 3. kvartalsopfølgningen får Seniorudvalget finansieret den overførte gæld indenfor pengeposen fra 2022 på 36 mio. kr. Det betyder, at forventningerne til resultatet for 2023 er isoleret til 2023-forbrug og -budget. Der forventes i 2023 et samlet merforbrug på 9 mio. kr. Siden forventningerne i halvårsregnskabet er der tale om en forværring af resultatet med 3,5 mio. kr. Og derudover er der indikationer af, at merforbruget kan vokse med yderligere 3-4 mio. kr. inden året er omme. I forbindelse med halvårsregnskabet opsatte Velfærdsforvaltningen et bånd for det forventede merforbrug indenfor pengeposen på 30-40 mio. kr. I 3. kvartalsopfølgningen forventes der et merforbrug på 34 mio. kr. indenfor pengeposen - merforbruget holdes dermed fortsat indenfor båndet. Den samlede gældsopbygning indenfor pengeposen for 2023 forventes dermed at være på 38 mio. kr. (inkl. de yderligere 3-4 mio. kr.), når gælden for 2022 er finansieret. Dermed forventes merforbruget indenfor pengeposen at være tættere på de 40 mio. kr. end 30 mio. kr.

Den samlede gæld på velfærdsområdet forventes dermed på baggrund af 3. kvartalsopfølgningen at være 65-75 mio. kr. (afhængig af hvor meget af merforbrugene der kan dækkes af mindreforbrug på udvalgenes andre områder).

Sammenfatning af 3. kvartalsopfølgningen 2023:

Samlet set forventes fagudvalgene at overholde budgetterne på drifts- og anlægsområdet. Men [adresse] samlede serviceramme for 2023 forventes ikke overholdt. Dette er dels på grund af, at der ikke er rammeoverholdelse på Seniorudvalget og dels på grund af, at de øvrige udvalg nedsparer af de overførte midler. På nuværende tidspunkt forventes en overskridelse på ca. 113 mio. kr. Dermed kan Vejle Kommune blive underlagt en individuel sanktion, hvis kommunerne på landsplan samlet set ikke overholder servicerammen.

### Økonomi

Økonomiudvalget har bemyndigelse til at godkende flytninger af drifts- og anlægsmidler mellem udvalgene, såfremt fagudvalgene accepterer flytningerne.

Bevillingsmæssige ændringer på drift, anlæg og finansiering vedr. 3. kvartalsopfølgningen 2023:

Ved 3. kvartalsopfølgningen har fagudvalgene godkendt en række bevillingsmæssige ændringer og flytninger. En samlet opgørelse over bevillingsmæssige ændringer fremgår af bilag 2 "Bevillingsændringer - 3. kvartalsopfølgning 2023".

Udover de af fagudvalgene godkendte flytninger på driften, ændringer af rådighedsbeløb og anlægsbevillinger, søges der i denne sag derudover om følgende bevillingsmæssige ændringer:

1) Som følge af Budgetforliget for 2024, er det besluttet at den oparbejdede gæld i 2022 vedr. Seniorudvalget og Voksenudvalget på i alt 48,4 mio. kr. finansieret som en del af forligsaftalen. Som følge af dette tilføres hhv. 36 mio. kr. og 12,4 mio. kr. til Seniorudvalget og Voksenudvalget i budget i 2023 svarende til den oparbejdede og overførte gæld fra 2022. Som det fremgår af tabel 4 nedenfor, sker finansieringen via kassen i 2023 under henvisning til, at beløbet er reserveret af overskuddet i budget 2024.

De bevillingsmæssige konsekvenser vedrørende drift, anlæg og finansiering fremgår desuden af nedenstående bevillingsskema.

Tabel 4 - Tillægsbevilling til drift og anlæg

![](data:image/png;base64...)

Opsummering af de bevillingsmæssige konsekvenser:

Sagen medfører samlet set at der netto bevilliges 38,7 mio. kr., som finansieres af kassen.

### Sagens videre forløb

Sagen skal behandles i Byrådet den 13. december 2023

### Historik

Kommunaldirektøren indstiller, 5. december 2023, pkt. 237:

|  |  |
| --- | --- |
| at | 3. kvartalsopfølgningen for 2023 godkendes, |
| at | de bevillingsmæssige ændringer vedr. 3. kvartalsopfølgningen godkendes jf. bevillingsskemaet under afsnit Økonomi, samt specifikation i bilag 2 til 4 vedr. hhv. bevillingsændringer, rådighedsbeløb og anlægsbevillinger |

Beslutning fra Økonomiudvalget, 5. december 2023, pkt. 237:

Anbefales.

### Beslutning

Godkendt.

Fraværende: Verner Mikkelsen. I stedet mødte Øyvind Mathiesen.